Željeznički most Sava-Jakuševec
<s>Željeznički most Sava-Jakuševec, poznat i kao most Mićevec ili most Žitnjak, jedan je od savskih mostova u Zagrebu.</s><s>Nalazi se sjeverozapadno od naselja Mičevca, odnosno između Žitnjaka na sjeveru i Jakuševca na jugozapadu.</s><s>Dvokolosiječni most sagrađen je 1968. prema projektu Ljubomira Jevtovića, za smjer pruge Čulinec–Velika Gorica.</s><s>Konstrukcija mosta sastoji se od punostijenih čeličnih nosača konstantne visine 2,8 i 3,8 m, s rasponima 5 x 34,267 + 65,867 + 5 x 34,267 + 22,417 m. Ukupna duljina mosta je 440,754 m, a širina 11,7 m. Kolnik je u najvećem dijelu otvoren, samo je na krajevima zatvoren zastorom od tučenca.</s><s>Radove na rasponskoj konstrukciji izveo je Đuro Đaković, a radove na donjem ustroju Tehnogradnja iz Maribora.</s><s>Dva masivna stupa temeljena su u samom koritu rijeke Save na bunarima.</s>

<s>Dana 30. 3. 2009. teretni vlak sa 26 vagona zaustavio se na mostu jer je nailaskom strojovođa primijetio nepravilnosti na pruzi, te počeo kočiti i zaustavio vlak na sredini mosta.</s><s>Naime, došlo je do značajnog neravnomjernog slijeganja stupa u riječnom koritu.</s><s>U to vrijeme vodostaj Save bio je vrlo visok a brzina tečenja velika.</s><s>To je uzrokovalo značajne, vjerojatno plastične deformacije rasponske čelične konstrukcije, a samim time i deformacija kolosijeka, posljedica čega je bila obustava željezničkog prometa.</s><s>Godine 2010. započela je sanacija mosta, za što je utrošeno 30,000.000 kuna, a krajem 2011. ponovo je pušten u promet.</s>

<s>Povezano 
 Zagrebački savski mostovi</s>

<s>Literatura</s>

<s>Crnobrnja, Neven (2005): "Zagrebački savski mostovi", Građevinar, 57 (12), str. 977-985.</s>

<s>Jakuševec
Jakuševec
Jakuševec</s>

